ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ትግራይ ዝርከቡ ኣስታት 100 ሽሕ ኤርትራውያን ስደተኛታት ንሓደጋ ከምተቓለዑ ሕቡራት ሃገራት ኣፍሊጡ 1 ታሕሳስ 2020 ምንጪ ስእሊ, IOM ትካል ስደተኛታት ሕቡራት ሃገራት ብዛዕባ ጸጥታዊን ሰብኣውን ውሕስነትን ኣብ ክልል ትግራይ ኣብ ዝርከቡ መዓስከራት ዘለዉ ኤርትራውያን ስደተኛታት ኣዝዩ ከምዝተሻቐለ ገሊጹ። ሰብመዚ መንግስቲ ፈደራል፡ ናብቶም ኣብ ትግራይ ኣብ ሕማቕ ኩነታት ወዲቖም ዘለዉ ስደተኛታት ዘድልዮም ሰባዊ ረዲኤት ከብጽሑ ብህጹጽ ከፍቅድ'ውን ጸዊዑ'ሎ። እቲ ትካል ሎሚ ኣብ ዘውጽኦ መግለጺ፡ ብዛዕባ ዘይተረጋገጸ ዝበሎ፡ ኣብ ልዕሊ'ቶም ስደተኛታት ዝበጽሕ ዘሎ "መጥቃዕቲ፡ ጭውያን ግዱድ ዕስክርናን ኣዝዩ ኣሰንቢዱና ኣሎ" ኢሉ። ኢትዮጵያ ንዝሓለፉ ክልተ ዓሰርተታት ዓመታት ንኤርትራውያን ስደተኛታት ዑቕባ ክትህብ ምጽንሓ ብምንኣድ፡ ኣብዚ እዋን'ዚ ግን ኣብ ማእከል እቲ ግጭት ኣትዮም ምህላዎም ጠቒሱ። "መንግስቲ ኢትዮጵያ ንኤርትራውያን ስደተኛታት ናይ ምዕቋብን ውሕስነቶም ምርግጋጽን ሓላፍነቱ ክፍጽም ኤን-ኤች-ሲ ኣር ይጽውዕ" ኢሉ። ኣፈኛ 'ዩ-ኤን-ኤች-ሲ-ኣር ንቢቢሲ ትግርኛ ኣብ ዝሃበቶ ቃል፡ "ብዛዕባ ውሕስነትን ጸጥታን ኣብ ትግራይ ዘለዉ ስደተኛታት ዘለና ስግኣት እናዓበየ መጺኡ'ሎ" ኢላ። "ዘሻቕል ጸብጻባት በጺሑና ኣሎ" ዝበለት ኣፈኛ ጁሌት ስቲቨንሰን "መሰል ዑቕባ ክኽበር ንጽውዕ" ክትብል ተማሕጺና። ተሓለቕቲ መሰላት ስደተኛታት ኤርትራ፡ ገለ ካብኦም ብሓይሊ ናብ ኤርትራ ከምዝተወስዱ ይገልጹ ኣለዉ። ብሰንኪ ምቁራጽ ኣገልግሎታት ተሌፎንን ኢንተርነትን ነቲ ኩነታት ብናጻ ኣካል ምርግጋጽ ኣይተኻእለን። ኤርትራውያን ስደተኛታት ኣብ ትግራይ ክሰርሑ እንታይ ከማልኡ ይሕተቱ?
